**Агенција за лиценцирање стечајних управника објављује**

ЈАВНИ КОНКУРС

ЗА ПРИЈЕМ ЛИЦА У РАДНИ ОДНОС НА НЕОДРЕЂЕНО ВРЕМЕ

Агенција за лиценцирање стечајних управника је почела са радом 24. фебруара 2005. године. Основана је Законом о Агенцији за лиценцирање стечајних управника („Службени гласник РС”, бр. 84/04, 104/09 и 89/15) са циљем да промовише и унапређује професију стечајног управника, стандардизује неопходне услове и критеријуме за њено обављање, обезбеђује виши професионални квалитет, законитост и већи степен одговорности у раду стечајног управника.

Истим законом прописани су послови који су у надлежности Агенције, између осталих, посао стечајног управника у стечајним поступцима који се спроводе над правним лицима која су са већинским јавним или друштвеним капиталом, као и у поступцима када се током поступка стечаја промени власничка структура стечајног дужника тако да стечајни дужник постане правно лице са већинским јавним капиталом, у складу са законом којим се уређује стечај.

Агенција за лиценцирање стечајних управника ****има потребу да изврши пријем у радни однос на неодређено време 1 извршиоца**** на пословима самосталног стручног сарадника за послове стечаја у Центру за стечај.

Кандидат за наведено радно место мора да испуњава следеће услове:

- да је држављанин Републике Србије;

* да има стечено високо образовање на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;
* да се против њега не води истрага и да није подигнута оптужница за кривична дела која се гоне по службеној дужности.

Кандидат је обавезан да уз пријаву поднесе следеће доказе:

* оригинал или оверену фотокопију уверења о држављанству (не старије од шест месеци) или изјаву којом се кандидат опредељује да Агенција за лиценцирање стечајних управника прибави податке о којима се води службена евиденција;
* оригинал или оверену фотокопију дипломе или уверења о стеченом високом образовању;
* уверење надлежног органа да се против кандидата не води истрага и да није подигнута оптужница за кривична дела која се гоне по службеној дужности (не старије од шест месеци);
* биографију;
* оригинал или оверену фотокопију извода из матичне књиге рођених или изјаву којом се кандидат опредељује да Агенција за лиценцирање стечајних управника прибави податке о којима се води службена евиденција.

**Напомена:**

* Изјава којом се кандидат опредељује да Агенција за лиценцирање стечајних управника прибави податке о којима се води службена евиденција, може се преузети на сајту Агенције за лиценцирање стечајних управника, *http://www.alsu.gov.rs*.

***Рок за подношење пријава је 15 дана од дана оглашавања јавног конкурса у дневном листу „Политика“ и на интернет презентацији Агенције за лиценцирање стечајних управника www.alsu.gov.rs.***

***Пријаве са назнаком „за конкурс – не отварати“ се подносе на адресу: “Агенцијa за лиценцирање стечајних управника” – Центар за опште послове и људске ресурсе, Теразије 23/VI, Београд.***

Контакт особа за информације о јавном конкурсу је Ана Тисовски Тарајић, телефон 011/7156-114.

Неблаговремене, недопуштене, неразумљиве или непотпуне пријаве неће се разматрати.

Конкурсна комисија Агенције за лиценцирање стечајних управника у року од 7 дана од дана истека рока за подношење пријава спроводи изборни поступак, у коме саставља списак кандидата који испуњавају услове из јавног конкурса за послове самосталног стручног сарадника за послове стечаја у Центру за стечај и одређује распоред према којем ће кандидати бити позивани на разговор. Кандидати који испуњавају наведене услове биће благоворемено обавештени о термину за разговор телефонским путем на контакт бројеве које наведу у својим пријавама.

У изборном поступку се врши провера и оцена стручне оспособљености, знања и вештина кандидата, и то: знања из области стечаја и познавања делокруга рада Агенције за лиценцирање стечајних управника; стручне оспособљености за успешан рад на пословима самосталног стручног сарадника за послове стечаја у Центру за стечај и вештине комуникације, а на основу увида у податке из пријаве и одговоре на питања која се усмено постављају кандидатима (разговор).

Критеријуми за оцену стручне оспособљености, знања и вештина кандидата и њихово рангирање у изборном поступку су: познавањe Закона о стечају и Закона о Агенцији за лиценцирање стечајних управника; примена стручних знања и вештина при извршавању послова самосталног стручног сарадника за послове стечаја у Центру за стечај; отвореност у комуникацији, способност формулисања идеја, јасно и концизно презентовање истих саговорнику.

Кандидати се оцењују оценом од 1-3 по свим мерилима која се проверавају, и то: оценом 3, када кандидат у потпуности задовољава захтеве за избор на радно место, оценом 2, када делимично задовољава, и оценом 1, када не задовољава.

Резултат кандидата добија се тако што се израчунава просечна вредност оцена којима је кандидат вреднован. Просечна вредност оцена рачуна се само оном кандидату којег је сваки члан конкурсне комисије вредновао оценом 2 или 3.

Уколико више кандидата има једнак резултат, предност има кандидат са бољим резултатом на провери знања (прво допунско мерило), односно кандидат са бољим резултатом на провери стручних оспособљености (друго допунско мерило). Уколико и након примене допунских мерила кандидати имају једнак резултат, Конкурсна комисија одредиће кандидата који најбоље испуњава захтеве за обављање послова самосталног стручног сарадника за послове стечаја у Центру за стечај, имајући у виду резултат остварен на провери вештина кандидата.

После спроведеног изборног поступка Конкурсна комисија доноси одлуку о избору кандидата који је са најбољим резултатом испунио мерила за избор и доставља је свим кандидатима који су се пријавили на јавни конкурс.

Сви изрази, појмови и термини који су у овом огласу употребљени у мушком роду, односе се без дискриминације и на особе женског пола.